Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
-
Saatani waangwa kwamyaka iili 1,000 (1-3)
-
Baleli ibalela antoomwe a Kristo kwamyaka iili 1,000 (4-6)
-
Saatani waangununwa, mpoonya wanyonyoonwa (7-10)
-
Bafwu babetekwa kumbele lyacuuno cabwami cituba (11-15)
20 Lino ndakabona mungelo kaseluka kuzwa kujulu kajisi kkii yamulindi uutagoli+ alimwi anketani mpati mujanza lyakwe.
2 Mpoonya wakajata simwaaba,+ imuzoka ooyo wakaindi,+ uuli ngo Diabolosi+ alimwi Saatani,+ akumwaanga kwamyaka iili 1,000.
3 Eelyo wakamuwaala mumulindi uutagoli,+ wakaujala akumusinkila ikutegwa ateeni limbi masi kusikila mane ikamane eeyo myaka iili 1,000. Mpoonya weelede kwaangununwa kwakaindi kaniini.+
4 Mpoonya ndakabona zyuuno zyabwami, alimwi aabo ibakakkede alinzizyo bakapegwa nguzu zyakubeteka. Inzya, ndakabona buumi bwabaabo ibakajaigwa akaambo kabumboni mbobakacitila Jesu alimwi akaambo kakwaamba zya Leza, alimwi abaabo batakakomba munyama naa cikozyanyo cakwe alimwi batakatambula caando ankumo yabo akujanza lyabo.+ Mpoonya bakaba baumi akulela kabali bami antoomwe a Kristo+ kwamyaka iili 1,000.
5 (Ibafwu bamwi boonse ibakasyaala+ tiibakaba baumi kusikila noyakamana eeyo myaka iili 1,000.) Oobu mbubuke bwakusaanguna.+
6 Ulikkomene alimwi ulasalala kufwumbwa uulaalubazu mububuke bwakusaanguna+ oobu; aali baaba ilufwu lwabili+ talujisi nguzu pe,+ pele bayooba bapaizi+ ba Leza aba Kristo, alimwi bayoolela kabali bami antoomwe anguwe kwamyaka iili 1,000.+
7 Lino mboiyoomanina buyo eeyo myaka iili 1,000, Saatani uyakwaangununwa akugusyigwa muntolongo yakwe,
8 eelyo uyakuunka kuyakweena masi aayo aali muzyooko zyone zyanyika, nkokuti Gogo a Magogo, kuti akaabunganye antoomwe kunkondo. Imweelwe wabo uli mbuli musenga wakulwizi.
9 Eelyo bakamwaika munyika yoonse akuzinguluka nkambi yabasalali alimwi amunzi uuyandwa kapati. Pele mulilo wakaloka kuzwa kujulu akubaumpa cakumaninina.+
10 Mpoonya Diabolosi iwakali kubeena wakawaalwa muzyiba lyamulilo asulufa, oomo munyama+ alimwi amusinsimi wakubeja mobakabede kale;+ eelyo bayoopenzyegwa isyikati amasiku lyoonse mane kukabe kutamani.
11 Alimwi ndakabona cuuno cabwami cituba icipati alimwi ayooyo uukkede alincico.+ Inyika alimwi ajulu zyakatija kumbele lyakwe,+ alimwi tiizyakajaninwa busena buli boonse.
12 Mpoonya ndakabona bafwu, ibapati abaniini, kabaimvwi kumbele lyacuuno cabwami, eelyo mabbuku aakuvwunga akavwungululwa. Pele ibbuku lyakuvwunga limbi lyakavwungululwa; eeli ndibbuku lyabuumi.+ Mpoonya bafwu bakabetekwa kweelana azintu eezyo zilembedwe mumabbuku aakuvwunga aayo, kweelana amilimo yabo.+
13 Lino lwizi lwakabaleka bafwu ibakali mulindulo, alwalo lufwu a Cuumbwe zyakabaleka bafwu ibakali mulinzizyo, eelyo aaba bakabetekwa umwi aumwi kweelana amilimo yakwe.+
14 Mpoonya lufwu a Cuumbwe zyakawaalwa muzyiba lyamulilo.+ Eeli zyiba lyamulilo+ liiminina lufwu lwabili.+
15 Kunze lyaboobo, kufwumbwa ooyo watakajanwa kalembedwe mubbuku lyabuumi+ wakawaalwa muzyiba lyamulilo eelyo.+
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Ciyubunuzyo 20
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn unk bem_Latn unk lua_Latn unk lug_Latn unk bem_Latn cjk_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn kon_Latn bem_Latn bem_Latn bem_Latn swh_Latn run_Latn sna_Latn lua_Latn eng_Latn